Proizvodi i usluge u 2013.

— Jedan dokument s okvirnim smjernicama (plin: okvirne smjernice za pravila o usklađenim tarifnim strukturama za prijenos). Javne rasprave organizirane u skladu s odredbama članka 10. Uredbe (EZ) br. 713/2009, uključujući radionice. — Mrežni kodeksi: (a) sedam obrazloženih mišljenja o mrežnim kodeksima (električna energija: mrežni kodeks o dodjeli kapaciteta, mrežni kodeks o operacijama sustava, mrežni kodeks o operativnom planiranju i rasporedu, mrežni kodeks o kontroli frekvencije opterećenja i pričuvi, mrežni kodeks o priključivanju potražnje; plin: mrežni kodeks o uravnoteženju i mrežni kodeks o interoperabilnosti i razmjeni podataka); (b) četiri obrazložena mišljenja o mrežnim kodeksima (sva u području električne energije: mrežni kodeks za zahtjeve za priključenje na mrežu koji se primjenjuju na sve generatore, te mrežni kodeks o dodjeli kapaciteta i upravljanju preopterećenjima, mrežni kodeks o operativnoj sigurnosti i mrežni kodeks o operativnom planiranju i rasporedu); (c) Tri preporuke (električna energija: mrežni kodeks o priključivanju potražnje, mrežni kodeks o kontroli frekvencije opterećenja i pričuvi; plin: mrežni kodeks o uravnoteženju plina mreža za prijenos). — Mišljenje o programu rada Europske mreže operatora prijenosnih sustava za električnu energiju (ENTSO-E) za 2013. — Mišljenje o programu rada Europske mreže operatora prijenosnih sustava za električnu energiju (ENTSO-E) za 2014. — Mišljenje o tržištu kapaciteta za Odbor Europskog parlamenta za industriju, istraživanje i energiju. — Mišljenje o izvješću o perspektivama mreže ENTSO-E za zimu 2012./2013. te o preglednom izvješću za ljeto/2012. — Mišljenje o tome jesu li dugoročni prosječni rastući troškovi prikladni za procjenu infrastrukturnih troškova koji će se koristiti u mehanizmu naknade između operatora prijenosnih sustava. — Mišljenje o planu istraživanja i razvoja mreže ENTSO-E za razdoblje od 2013. do 2022. godine te o planu provedbe za razdoblje od 2014. do 2016. godine. — Mišljenje o godišnjem izvješću mreže ENTSO-E za 2012. — Mišljenje o izvješću o perspektivama mreže ENTSO-E za ljeto 2013. te o preglednom izvješću za zimu 2012./2013. — Mišljenje o priručniku postupaka mreže ENTSO-E (platforma za transparentnost). — Mišljenje o godišnjem izvješću Europske mreže operatora prijenosnih sustava za plin (ENTSOG) za 2011. — Mišljenje o programu rada mreže ENTSOG za 2013. — Mišljenje o perspektivama opskrbe plinom tijekom zime 2012./2013. — Mišljenje o regionalnim ulagačkim planovima u vezi s plinom (planovi GRIPS) u razdoblju od 2011.(12.) do 2020.(21.). — Mišljenje o perspektivama opskrbe plinom tijekom ljeta. — Mišljenje o godišnjem izvješću Europske mreže operatora prijenosnih sustava za plin (ENTSOG) za 2012. — Mišljenje o desetogodišnjem planu razvoja mreže za plin (TYNDP) za razdoblje od 2013. do 2022. godine. — Mišljenje o obliku, kako ga je utvrdio ENTSOG, koji se može upotrebljavati za preuzimanje podataka iz platforme za transparentost (Uredba (EZ) br. 715/2009, prilog I., članak 3.1.1. točka (1) alineja (e)). — Mišljenje o programu rada mreže ENTSOG za 2014. — Mišljenje o dosljednosti primjene kriterija i metodologije analize troškova i koristi na dostavljene projekte u različitim regijama i evaluacija njihove europske dodane vrijednosti. — Smjernice za izradu prijedloga izmjene mrežnog kodeksa o rastućem i novom kapacitetu (plin). — Ažuriranje drugog izdanja smjernica o primjeni uredbe REMIT, trećeg izdanja smjernica o primjeni definicija iz uredbe REMIT i ažuriranje dokumenta s pitanjima i odgovorima. — Preporuka o novom regulatornom okviru za naknadu između operatora prijenosnih sustava. — Preporuka Europskoj komisiji o evidenciji transakcija (ravnoteža između ugovora o tržištu i ugovora o prijevozu). — Preporuka u vezi sa zahtjevima za dodjelu prekograničnih troškova podnesenima u okviru prvog popisa projekata za električnu energiju i plin od zajedničkog interesa koji je sastavila Unija. — Godišnje izvješće o aktivnostima iz uredbe REMIT. — Izvješće o praćenju ITC-a za 2012. — Izvješće o mehanizmima za osiguravanje rezervi ili kapaciteta i unutarnjem energetskom tržištu. — Izvješće o načinu kako mreže ENTSO-E i ENTSOG provode zadaće iz redom članka 8. točaka (1), (2) i (3) Uredbe (EZ) br. 714/2009 te članka 8. točaka (1), (2) i (3) Uredbe (EZ) br. 715/2009. — Zaključci na visokoj razini s interne radionice (s relevantnim nacionalnim regulatornim tijelima) o tokovima u petlji. — Zajedničko izvješće Agencije i Vijeća europskih energetskih regulatora o nadzoru tržišta (članak 11. Uredbe (EZ) br. 713/2009) objavljeno je 28. studenoga i predstavljeno u Bruxellesu. — Izvješće o stanju regionalnih inicijativa za 2012. objavljeno je u veljači. — Na internetskim su stranicama objavljena četiri tromjesečna izvješća o regionalnim inicijativama za plin te četiri o regionalnim inicijativama za električnu energiju. — Agencija je 17. svibnja organizirala svoju godišnju konferenciju pod nazivom „Energetska tržišta: 2014. i nakon”; prisustvovalo je 200 sudionika.